title: Odluka Komisije (EU) 2017/1219 оd 23. lipnja 2017. o utvrđivanju mjerila za dodjelu znaka za okoliš EU-a za deterdžente za pranje rublja u industrijskom i institucionalnom sektoru (priopćeno pod brojem dokumenta C(2017) 4245) (Tekst značajan za EGP. )

text:
                  12.7.2017

                  HR

                  Službeni list Europske unije

                  L 180/79

            ODLUKA KOMISIJE (EU) 2017/1219
      оd 23. lipnja 2017.
      o utvrđivanju mjerila za dodjelu znaka za okoliš EU-a za deterdžente za pranje rublja u industrijskom i institucionalnom sektoru

            (priopćeno pod brojem dokumenta C(2017) 4245)

      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
      nakon savjetovanja s Odborom Europske unije za znak za okoliš,
      budući da:

                  (1)

                  U skladu s Uredbom (EZ) br. 66/2010, znak za okoliš EU-a može se dodijeliti proizvodima koji imaju smanjen utjecaj na okoliš tijekom cijelog životnog ciklusa.

                  (2)

                  Uredbom (EZ) br. 66/2010 predviđa se određivanje posebnih mjerila za dodjelu znaka za okoliš EU-a za svaku skupinu proizvoda.

                  (3)

                  Odlukom Komisije 2012/721/EU (2) utvrđena su ekološka mjerila i s njima povezani zahtjevi u pogledu procjene i provjere za deterdžente za pranje rublja u industrijskom i institucionalnom sektoru koji su na snazi do 14. studenoga 2016.

                  (4)

                  Kako bi se uzelo u obzir nedavna kretanja na tržištu i inovacije do kojih je došlo u međuvremenu, primjereno je utvrditi revidirana ekološka mjerila za tu skupinu proizvoda.

                  (5)

                  Revidirana mjerila i s njima povezani zahtjevi u pogledu procjenjivanja i verifikacije trebali bi vrijediti šest godina od datuma priopćenja ove Odluke, uzimajući u obzir inovacijski ciklus za tu skupinu proizvoda. Tim se mjerilima nastoje promicati proizvodi koji imaju smanjen utjecaj na vodne ekosustave, sadržavaju ograničenu količinu opasnih tvari, djelotvorni su na preporučenim temperaturama te kojima se stvaraju minimalne količine otpada smanjenjem ambalaže.

                  (6)

                  Radi pravne sigurnosti Odluku 2012/721/EU trebalo bi staviti izvan snage.

                  (7)

                  Proizvođačima čijim je proizvodima dodijeljen znak za okoliš EU-a za deterdžente za pranje rublja u industrijskom i institucionalnom sektoru prema mjerilima utvrđenima Odlukom 2012/721/EU treba omogućiti prijelazno razdoblje kako bi imali dovoljno vremena za prilagodbu svojih proizvoda revidiranim mjerilima i zahtjevima.

                  (8)

                  Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

            DONIJELA JE OVU ODLUKU:
      Članak 1.
      Skupina proizvoda „deterdženti za pranje rublja u industrijskom i institucionalnom sektoru” uključuje sve deterdžente za pranje rublja obuhvaćene područjem primjene Uredbe (EZ) br. 648/2004 Europskog parlamenta i Vijeća (3) koji su stavljeni na tržište te su namijenjeni specijaliziranom osoblju za upotrebu u industrijskim ili institucionalnim objektima.
      Tom skupinom proizvoda obuhvaćeni su višekomponentni sustavi koji se sastoje od više od jedne komponente koje se koriste za stvaranje potpunog deterdženta ili programa za pranje sa sustavom za automatsko doziranje. Višekomponentni sustavi mogu uključivati niz proizvoda poput omekšivača tkanina, sredstava za uklanjanje mrlja i sredstava za ispiranje te se ispituju kao cjelina.
      Ta skupina proizvoda ne obuhvaća proizvode koji induciraju svojstva tkanina kao što su odbijanje vode, vodootpornost ili nezapaljivost. Nadalje, ta skupina proizvoda ne obuhvaća proizvode koji se nanose nosačima kao što su listići, tkanine ili drugi materijali ni pomoćne pripravke za pranje koji se koriste bez naknadnog pranja kao što su sredstva za uklanjanje mrlja za tepihe i tapecirani namještaj.
      Deterdženti za pranje rublja za upotrebu u kućanskim perilicama rublja isključuju se iz područja primjene za ovu skupinu proizvoda.
      Članak 2.
      Za potrebe ove Odluke primjenjuju se sljedeće definicije:

                  1.

                  „ulazne tvari” znači namjerno dodane tvari, nusproizvodi i nečistoće od sirovina u formulaciji konačnog proizvoda (uključujući foliju topivu u vodi, ako se upotrebljava);

                  2.

                  „primarna ambalaža” znači:

                              (a)

                              za pojedinačne doze u omotu koji treba ukloniti prije upotrebe, omot pojedinačne doze i ambalaža osmišljeni tako da tvore najmanju prodajnu jedinicu za distribuciju krajnjem korisniku ili potrošaču u trenutku kupnje, uključujući etiketu, ako je primjenjivo;

                              (b)

                              za sve druge tipove proizvoda, ambalaža osmišljena tako da tvori najmanju prodajnu jedinicu za distribuciju krajnjem korisniku ili potrošaču u trenutku kupnje, uključujući etiketu, ako je primjenjivo;

                  3.

                  „mikroplastika” znači čestice netopive makromolekularne plastike manje od 5 mm dobivene jednim od sljedećih postupaka:

                              (a)

                              postupkom polimerizacije poput poliadicije ili polikondenzacije, ili sličnim postupkom u kojem se upotrebljavaju monomeri ili druge ulazne sirovine;

                              (b)

                              kemijskom modifikacijom prirodnih ili sintetskih makromolekula;

                              (c)

                              mikrobnom fermentacijom;

                  4.

                  „nanomaterijal” znači prirodan, slučajno nastao ili proizveden materijal koji sadržava čestice u nevezanom stanju ili u obliku agregata ili aglomerata, pri čemu je za 50 % ili više čestica u raspodjeli po brojevnoj veličini jedna ili više vanjskih dimenzija unutar raspona veličine od 1 do 100 nm (4).

            Članak 3.
      Da bi mu bio dodijeljen znak za okoliš EU-a u skladu s Uredbom (EZ) br. 66/2010, deterdžent za pranje rublja mora pripadati skupini proizvoda „deterdženti za pranje rublja u industrijskom i institucionalnom sektoru” prema definiciji iz članka 1. ove Odluke i ispunjavati mjerila i s njima povezane zahtjeve u pogledu procjenjivanja i verifikacije koji su utvrđeni u Prilogu.
      Članak 4.
      Mjerila za skupinu proizvoda „deterdženti za pranje rublja u industrijskom i institucionalnom sektoru” te s njima povezani zahtjevi u pogledu procjenjivanja i verifikacije vrijede šest godina od datuma priopćenja ove Odluke.
      Članak 5.
      Za administrativne potrebe skupini proizvoda „deterdženti za pranje rublja u industrijskom i institucionalnom sektoru” dodjeljuje se brojčana oznaka „039”.
      Članak 6.
      Odluka 2012/721/EU stavlja se izvan snage.
      Članak 7.
      1.   Odstupajući od članka 6., zahtjevi za znak za okoliš EU-a za proizvode koji pripadaju skupini proizvoda „deterdženti za pranje rublja u industrijskom i institucionalnom sektoru” podneseni prije datuma priopćenja ove Odluke ocjenjuju se u skladu s uvjetima utvrđenima Odlukom 2012/721/EU.
      2.   Zahtjevi za znak za okoliš EU-a za proizvode koji pripadaju skupini proizvoda „deterdženti za pranje rublja u industrijskom i institucionalnom sektoru” podneseni u roku od dva mjeseca od datuma priopćenja ove Odluke mogu se temeljiti na mjerilima koja su utvrđena Odlukom 2012/721/EU ili na mjerilima koja su utvrđena ovom Odlukom. Ti se zahtjevi ocjenjuju u skladu s mjerilima na kojima se temelje.
      3.   Dozvole za znak za okoliš EU-a dodijeljene u skladu s mjerilima utvrđenima Odlukom 2012/721/EU mogu se upotrebljavati 12 mjeseci od datuma priopćenja ove Odluke.
      Članak 8.
      Ova je Odluka upućena državama članicama.

         Sastavljeno u Bruxellesu 23. lipnja 2017.

               Za Komisiju

            Karmenu VELLA

               Član Komisije

         (1)  SL L 27, 30.1.2010., str. 1.

         (2)  Odluka Komisije 2012/721/EU od 14. studenoga 2012. o utvrđivanju ekoloških mjerila za dodjelu znaka za okoliš EU-a za deterdžente za pranje rublja u industrijskom i institucionalnom sektoru (SL L 326, 24.11.2012., str. 38.).

         (3)  Uredba (EZ) br. 648/2004 Europskog parlamenta i Vijeća od 31. ožujka 2004. o deterdžentima (SL L 104, 8.4.2004., str. 1.).

         (4)  Preporuka Komisije 2011/696/EU od 18. listopada 2011. o definiciji nanomaterijala (SL L 275, 20.10.2011., str. 38.).

         PRILOG

            OKVIR

            MJERILA ZA DODJELU ZNAKA ZA OKOLIŠ EU-a

            Mjerila za dodjelu znaka za okoliš EU-a za deterdžente za pranje rublja u industrijskom i institucionalnom sektoru

         MJERILA

                     1.

                     Toksičnost za vodene organizme

                     2.

                     Biorazgradivost

                     3.

                     Palmino ulje iz održivih izvora, uključujući ulje od palminih koštica i njihove derivate

                     4.

                     Tvari čija je upotreba zabranjena ili ograničena

                     5.

                     Ambalaža

                     6.

                     Prikladnost za upotrebu

                     7.

                     Sustavi za automatsko doziranje

                     8.

                     Informacije za korisnike

                     9.

                     Informacije koje se navode na znaku za okoliš EU-a

               PROCJENJIVANJE I VERIFIKACIJA
         (a)   Zahtjevi

         Posebni zahtjevi u pogledu procjenjivanja i verifikacije navedeni su unutar svakog mjerila.
         Ako se od podnositelja zahtjeva traži dostavljanje nadležnim tijelima izjava, dokumenata, analiza, izvješća o ispitivanjima ili drugih dokaza kojima se dokazuje sukladnost s mjerilima, ti dokazi mogu, prema potrebi, potjecati od podnositelja zahtjeva i/ili njegova ili njegovih dobavljača.
         Nadležna tijela priznaju prvenstveno potvrde koje su izdala tijela akreditirana prema relevantnoj usklađenoj normi za ispitne i umjerne laboratorije i verifikacije koje provode tijela koja su akreditirana prema relevantnoj usklađenoj normi za tijela za certificiranje proizvoda, postupaka i usluga. Akreditacija se provodi u skladu s Uredbom (EZ) br. 765/2008 Europskog parlamenta i Vijeća (1).
         Prema potrebi, osim ispitnih metoda navedenih za svako mjerilo, mogu se primjenjivati i druge ispitne metode ako ih nadležno tijelo koje procjenjuje zahtjev prihvati kao jednakovrijedne.
         Nadležna tijela mogu, prema potrebi, tražiti popratnu dokumentaciju i provoditi neovisne verifikacije ili terenske posjete.
         Preduvjet je da proizvod udovoljava svim primjenjivim pravnim zahtjevima zemlje ili zemalja u kojima se taj proizvod namjerava staviti na tržište. Podnositelj zahtjeva dostavlja izjavu o sukladnosti proizvoda s tim zahtjevom.
         „Baza podataka o sastojcima deterdženata” (popis DID), dostupna na internetskoj stranici o znaku za okoliš EU-a, sadržava ulazne tvari koje se najčešće upotrebljavaju u formulacijama deterdženata i kozmetike. Popis se upotrebljava za dobivanje podataka za izračun kritičnog volumena razrjeđivanja (CDV) i ocjenjivanje biorazgradivosti ulaznih tvari. Za tvari koje nisu na popisu DID dane su smjernice za izračun ili ekstrapolaciju odgovarajućih podataka.
         Nadležnom tijelu podnosi se popis svih ulaznih tvari s njihovim trgovačkim nazivom (ako postoji), kemijskim nazivom, CAS brojem, DID brojem, upotrijebljenom količinom, funkcijom i oblikom prisutnim u formulaciji konačnog proizvoda (uključujući foliju topivu u vodi, ako se upotrebljava).
         Konzervansi, mirisi i bojila navode se neovisno o koncentraciji. Druge ulazne tvari navode se ako njihova koncentracija iznosi najmanje 0,010 % masenog udjela.
         Sve ulazne tvari u obliku nanomaterijala jasno se navode na popisu uz riječ „nano” napisanu u zagradi.
         Za svaku navedenu ulaznu tvar dostavljaju se sigurnosno-tehnički listovi u skladu s Uredbom (EZ) br. 1907/2006 Europskog parlamenta i Vijeća (2). Ako sigurnosno-tehnički list nije dostupan za pojedinačnu tvar jer je ona dio smjese, podnositelj zahtjeva dostavlja sigurnosno-tehnički list za smjesu.
         (b)   Pragovi mjerenja

         Usklađenost s ekološkim mjerilima potrebna je za sve ulazne tvari kako je određeno u tablici 1.

            Tablica 1.

            Granične razine primjenjive na ulazne tvari prema mjerilu za deterdžente za pranje rublja u industrijskom i institucionalnom sektoru (% masenog udjela)

                     Mjerilo

                     Površinski aktivne tvari

                     Konzervansi

                     Bojila

                     Mirisi

                     Drugo (npr. enzimi)

                     Toksičnost za vodene organizme

                     ≥ 0,010

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     ≥ 0,010

                     Biorazgradivost

                     površinski aktivne tvari

                     ≥ 0,010

                     n.p.

                     n.p.

                     n.p.

                     n.p.

                     organske tvari

                     ≥ 0,010

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     ≥ 0,010

                     Palmino ulje iz održivih izvora

                     ≥ 0,010

                     n.p.

                     n.p.

                     n.p.

                     ≥ 0,010

                     Tvari čija je upotreba zabranjena ili ograničena

                     navedene tvari čija je upotreba zabranjena ili ograničena

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     opasne tvari

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     posebno zabrinjavajuće tvari

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     nema granične vrijednosti (*1)

                     mirisi

                     n.p.

                     n.p.

                     n.p.

                     nema granične vrijednosti (*1)

                     n.p.

                     konzervansi

                     n.p.

                     nema granične vrijednosti (*1)

                     n.p.

                     n.p.

                     n.p.

                     bojila

                     n.p.

                     n.p.

                     nema granične vrijednosti (*1)

                     n.p.

                     n.p.

                     enzimi

                     n.p.

                     n.p.

                     n.p.

                     n.p.

                     nema granične vrijednosti (*1)

               REFERENTNA DOZA
         Kod izračuna u svrhu dokazivanja sukladnosti s mjerilima za dodjelu znaka za okoliš EU-a i ispitivanja sposobnosti pranja sljedeća se doza uzima kao referentna doza:
         najviša doza koju proizvođač preporučuje za pranje jednog kilograma suhog rublja (navedena u g/kg rublja ili ml/kg rublja) za tri stupnja zaprljanja (niski, srednji i visoki) i za tri razine tvrdoće vode (meka, srednje tvrda i tvrda).
         Mjerila za sve proizvode u multikomponentnom sustavu treba procjenjivati pri najvećoj mogućoj dozi.

            Primjeri stupnjeva zaprljanja

                     Zaprljanje

                     Stupanj zaprljanja

                     Niski

                     Hoteli: posteljina i drugo posteljno rublje i ručnici itd. (ručnici se mogu smatrati vrlo zaprljanima)
                     Ručnici za ruke na valjku

                     Srednji

                     Radna odijela: institucije/maloprodaja/usluge itd.
                     Restorani: stolnjaci, salvete itd.
                     Krpe za pranje podova i otirači

                     Visoki

                     Radna odijela: industrija/kuhinja/mesarstvo itd.
                     Kuhinjski tekstilni proizvodi: krpe, krpe za posuđe itd.
                     Institucije poput bolnica: posteljina i drugo posteljno rublje, odjeća za pacijente, liječničke kute ili odjeća itd.

            Procjenjivanje i verifikacija: podnositelj zahtjeva dostavlja etiketu proizvoda ili upute za upotrebu koje uključuju upute za doziranje.

            Mjerilo 1. – Toksičnost za vodene organizme

         Kritični volumen razrjeđivanja (CDVkronični) proizvoda ne smije premašiti sljedeće granične vrijednosti za referentnu dozu.

                     Meka voda (< 1,5 mmol CaCO3/l)
                     (l/kg rublja)

                     Stupanj zaprljanja
                     Vrsta proizvoda

                     Niski

                     Srednji

                     Visoki

                     Prašak

                     30 000

                     40 000

                     50 000

                     Tekućina

                     50 000

                     60 000

                     70 000

                     Multikomponentni sustav

                     50 000

                     70 000

                     90 000

                     Srednje tvrda voda (1,5 – 2,5 mmolCaCO3/l)
                     (l/kg rublja)

                     Stupanj zaprljanja
                     Vrsta proizvoda

                     Niski

                     Srednji

                     Visoki

                     Prašak

                     40 000

                     60 000

                     80 000

                     Tekućina

                     60 000

                     75 000

                     90 000

                     Multikomponentni sustav

                     60 000

                     80 000

                     100 000

                     Tvrda voda (> 2,5 mmol CaCO3/l)
                     (l/kg rublja)

                     Stupanj zaprljanja
                     Vrsta proizvoda

                     Niski

                     Srednji

                     Visoki

                     Prašak

                     50 000

                     75 000

                     90 000

                     Tekućina

                     75 000

                     90 000

                     120 000

                     Multikomponentni sustav

                     75 000

                     100 000

                     120 000

            Procjenjivanje i verifikacija: podnositelj zahtjeva dostavlja izračun vrijednosti CDVkronični proizvoda. Tablica za izračun vrijednosti CDVkronični dostupna je na internetskoj stranici o znaku za okoliš EU-a.
         CDVkronični izračunava se za sve ulazne tvari (i) u proizvodu s pomoću sljedeće jednadžbe:

         Pri čemu je:

                     doza(i)

                     :

                     masa (g) tvari (i) u referentnoj dozi;

                     DF(i)

                     :

                     faktor razgradnje za tvar (i).;

                     TFkronična(i)

                     :

                     faktor kronične toksičnosti za tvar (i).

               Za vrijednosti DF(i) i TFkronična(i) uzimaju se one navedene u najnovijoj verziji dijela A popisa DID. Ako ulazna tvar nije uvrštena u dio A, podnositelj zahtjeva procjenjuje vrijednosti na temelju pristupa opisanog u dijelu B popisa DID uz prilaganje povezane dokumentacije.
         Zbog razgradnje određenih tvari u postupku pranja posebna se pravila primjenjuju na sljedeće:

                     —

                     vodikov peroksid (H2O2) – ne uključuje se u izračun vrijednosti CDV;

                     —

                     peroctenu kiselinu – uključuje se u izračun kao „octena kiselina”.

            Mjerilo 2. – Biorazgradivost

         (a)   Biorazgradivost površinski aktivnih tvari

         Sve površinski aktivne tvari moraju biti lako razgradive (u aerobnim uvjetima).
         Sve površinski aktivne tvari razvrstane kao opasne za vodeni okoliš, odnosno kao akutna opasnost 1. kategorije (H400) ili kronična opasnost 3. kategorije (H412), u skladu s Uredbom (EZ) br. 1272/2008 Europskog parlamenta i Vijeća (3), moraju biti biorazgradive i u anaerobnim uvjetima.
         (b)   Biorazgradivost organskih spojeva

         U proizvodu sadržaj organskih tvari koje nisu biorazgradive u aerobnim uvjetima (nisu lako biorazgradive, aNBO) ili koje nisu biorazgradive u anaerobnim uvjetima (anNBO) ne smije premašiti sljedeće granične vrijednosti za referentnu dozu:

                        aNBO (g/kg rublja)

                                 Meka voda (< 1,5 mmol CaCO3/l)

                                 Stupanj zaprljanja
                                 Vrsta proizvoda

                                 Niski

                                 Srednji

                                 Visoki

                                 Prašak

                                 0,70

                                 1,10

                                 1,40

                                 Tekućina

                                 0,50

                                 0,60

                                 0,70

                                 Multikomponentni sustav

                                 1,25

                                 1,75

                                 2,50

                                 Srednje tvrda voda (1,5 – 2,5 mmolCaCO3/l)

                                 Stupanj zaprljanja
                                 Vrsta proizvoda

                                 Niski

                                 Srednji

                                 Visoki

                                 Prašak

                                 1,10

                                 1,40

                                 1,75

                                 Tekućina

                                 0,60

                                 0,70

                                 0,90

                                 Multikomponentni sustav

                                 1,75

                                 2,50

                                 3,75

                                 Tvrda voda (> 2,5 mmol CaCO3/l)

                                 Stupanj zaprljanja
                                 Vrsta proizvoda

                                 Niski

                                 Srednji

                                 Visoki

                                 Prašak

                                 1,40

                                 1,75

                                 2,20

                                 Tekućina

                                 0,70

                                 0,90

                                 1,20

                                 Multikomponentni sustav

                                 2,50

                                 3,75

                                 4,80

                        anNBO (g/kg rublja)

                                 Meka voda (< 1,5 mmol CaCO3/l)

                                 Stupanj zaprljanja
                                 Vrsta proizvoda

                                 Niski

                                 Srednji

                                 Visoki

                                 Prašak

                                 0,70

                                 1,10

                                 1,40

                                 Tekućina

                                 0,50

                                 0,60

                                 0,70

                                 Multikomponentni sustav

                                 1,25

                                 1,75

                                 2,50

                                 Srednje tvrda voda (1,5 – 2,5 mmolCaCO3/l)

                                 Stupanj zaprljanja
                                 Vrsta proizvoda

                                 Niski

                                 Srednji

                                 Visoki

                                 Prašak

                                 1,10

                                 1,40

                                 1,75

                                 Tekućina

                                 0,60

                                 0,70

                                 0,90

                                 Multikomponentni sustav

                                 1,75

                                 2,50

                                 3,75

                                 Tvrda voda (> 2,5 mmol CaCO3/l)

                                 Stupanj zaprljanja
                                 Vrsta proizvoda

                                 Niski

                                 Srednji

                                 Visoki

                                 Prašak

                                 1,40

                                 1,75

                                 2,20

                                 Tekućina

                                 0,70

                                 0,90

                                 1,20

                                 Multikomponentni sustav

                                 2,50

                                 3,75

                                 4,80

            Procjenjivanje i verifikacija: podnositelj zahtjeva dostavlja dokumentaciju o razgradivosti površinski aktivnih tvari kao i izračun aNBO-a i anNBO-a za proizvod. Tablica za izračun vrijednosti aNBO-a i anNBO-a dostupna je na internetskoj stranici o znaku za okoliš EU-a.
         Za razgradivost površinski aktivnih tvari te za vrijednosti aNBO-a i anNBO-a za organske spojeve upućuje se na najnoviju verziju popisa DID.
         Za ulazne tvari koje nisu uvrštene u dio A popisa DID dostavljaju se relevantne informacije iz literature ili drugih izvora ili odgovarajući rezultati ispitivanja iz kojih je vidljivo da su biorazgradive u aerobnim i anaerobnim uvjetima, kako je opisano u dijelu B tog popisa.
         U nedostatku gore navedene dokumentacije o razgradivosti ulazna tvar koja nije površinski aktivna tvar može biti izuzeta od zahtjeva za razgradivost u anaerobnim uvjetima ako je ispunjen jedan od sljedeća tri uvjeta:

                     1.

                     lako je razgradiva i ima nisku sposobnost adsorpcije (A < 25 %);

                     2.

                     lako je razgradiva i ima visoku sposobnost desorpcije (D > 75 %);

                     3.

                     lako je razgradiva i nema svojstvo bioakumulacije (4).

               Ispitivanje adsorpcije/desorpcije provodi se u skladu sa Smjernicom 106. OECD-a.

            Mjerilo 3. – Palmino ulje iz održivih izvora, uključujući ulje od palminih koštica i njihove derivate

         Ulazne tvari upotrijebljene u proizvodima dobivenima iz palmina ulja ili ulja palminih koštica moraju biti dobivene s plantaža koje ispunjavaju zahtjeve u pogledu postupka certificiranja za održivu proizvodnju koji se temelji na organizacijama s više dionika koje imaju široko članstvo koje uključuje nevladine organizacije, industriju i vladu te koje se bave problemima utjecaja na okoliš, uključujući utjecaje na tlo, bioraznolikost, zalihe organskog ugljika i očuvanje prirodnih resursa.

            Procjenjivanje i verifikacija: podnositelj zahtjeva dostavlja potvrde i certifikate o lancu nadzora koje izdaju treće osobe da palmino ulje i ulje od palminih koštica upotrijebljeni u proizvodnji ulaznih tvari potječu s plantaža s održivim upravljanjem.
         Prihvaćaju se potvrde Okruglog stola za održivo palmino ulje (model opskrbnog lanca „Identity Preserved” – „očuvan identitet”, „Segregated” – „odvojeno” ili „Mass Balance” – „bilanca mase”) ili bilo kojega jednakovrijednog ili strožeg programa održive proizvodnje.
         Za kemijske derivate palminog ulja i za ulje od palminih koštica prihvatljivo je dokazati održivost sustavima „Book and Claim” kao što su „GreenPalm” ili jednakovrijedne potvrde dostavljanjem prijavljenih iznosa nabavljenih i otkupljenih potvrda „GreenPalm” u okviru godišnjih priopćenja o napretku tijekom posljednjega godišnjeg razdoblja trgovanja.

            Mjerilo 4. – Tvari čija je upotreba zabranjena ili ograničena

         (a)   Navedene tvari čija je upotreba zabranjena ili ograničena

         i.   Tvari čija je upotreba zabranjena

         Tvari navedene u nastavku ne smiju biti sadržane u formulaciji proizvoda neovisno o koncentraciji:

                     —

                     alkilfenolni etoksilati (APEO) i drugi alkilfenolni derivati,

                     —

                     atranol,

                     —

                     kloroatranol,

                     —

                     dietilentriaminpentaoctena kiselina (DTPA),

                     —

                     etilendiamintetraoctena kiselina (EDTA) i njezine soli,

                     —

                     formaldehid i tvari koje ga otpuštaju (npr. 2-bromo-2-nitropropan-1,3-diol, 5-bromo-5-nitro-1,3-dioksan, natrijev hidroksilmetilglicinat, diazolidinilurea) osim nečistoća formaldehida u površinski aktivnim tvarima na bazi polialkoksilnih spojeva do koncentracije od 0,010 % masenog udjela u ulaznoj tvari,

                     —

                     glutaraldehid,

                     —

                     hidroksiizoheksil-3-cikloheksen-karboksaldehid (HICC),

                     —

                     mikroplastika,

                     —

                     nanosrebro,

                     —

                     nitromošusi i policiklični mošusi,

                     —

                     perfluorirani alkilati,

                     —

                     rodamin B,

                     —

                     kvarterne amonijeve soli koje nisu lako biorazgradive,

                     —

                     reaktivni spojevi klora,

                     —

                     triklosan,

                     —

                     3-jodo-2-propinilbutilkarbamat.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, čime se potvrđuje da navedene tvari nisu sadržane u formulaciji proizvoda neovisno o koncentraciji.
         ii.   Tvari čija je upotreba ograničena

         Tvari navedene u nastavku ne smiju biti sadržane u formulaciji u koncentraciji koja premašuje navedene vrijednosti:

                     —

                     2-metil-2H-izotiazol-3-on: 0,0050 % masenog udjela,

                     —

                     1,2-benzizotiazol-3(2H)-on: 0,0050 % masenog udjela,

                     —

                     5-kloro-2-metil-4-izotiazolin-3-on/2-metil-4-izotiazolin-3-on: 0,0015 % masenog udjela.

               Sadržaj ukupnog fosfora (P) izračunan kao elementarni fosfor ograničen je na:

                     —

                     0,50 g/kg rublja za niski stupanj zaprljanja,

                     —

                     1,00 g/kg rublja za srednji stupanj zaprljanja,

                     —

                     1,50 g/kg rublja za visoki stupanj zaprljanja.

               Mirisne tvari koje podliježu zahtjevu za dostavljanje izjave predviđenom u Uredbi (EZ) br. 648/2004 ne smiju biti prisutne u količinama ≥ 0,010 % masenog udjela po tvari.

            Procjenjivanje i verifikacija:

         podnositelj zahtjeva dostavlja sljedeće dokumente:

                     (a)

                     ako se upotrebljavaju izotiazolinoni, potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je upotrijebljeni sadržaj izotiazolinona jednak ili niži od utvrđenih graničnih vrijednosti;

                     (b)

                     potpisanu izjavu o sukladnosti, prema potrebi popraćenu izjavama dobavljača, kojom se potvrđuje da je ukupna količina elementarnog fosfora jednaka ili niža od utvrđenih graničnih vrijednosti. Izjava se podupire izračunima sadržaja ukupnog fosfora u proizvodu;

                     (c)

                     potpisanu izjavu o sukladnosti, prema potrebi popraćenu izjavama ili dokumentacijom dobavljača, kojom se potvrđuje da mirisne tvari koje podliježu zahtjevima za dostavljanje izjave predviđenima u Uredbi (EZ) br. 648/2004 nisu prisutne u količinama iznad utvrđenih graničnih vrijednosti.

               (b)   Opasne tvari

         i.   Konačni proizvod

         Konačni proizvod ne razvrstava se i ne označuje kao akutno toksičan, specifično toksičan za ciljne organe, kao tvar koja izaziva preosjetljivost dišnih putova ili kože, kao karcinogen, mutagen ili reproduktivno toksičan, ili kao opasan za vodeni okoliš, kako je definirano u Prilogu I. Uredbi (EZ) br. 1272/2008 i u skladu s popisom navedenim u tablici 2., uz dolje navedenu iznimku:

                     —

                     proizvodi koji sadržavaju peroctenu kiselinu i vodikov peroksid i koji se koriste kao sredstvo za izbjeljivanje mogu se razvrstati i označiti kao opasne za vodeni okoliš [kronična toksičnost 1. kategorije (H410), kronična toksičnost 2. kategorije (H411) ili kronična toksičnost 3. kategorije (H412)], ako je razvrstavanje i označivanje posljedica prisutnosti tih tvari.

               ii.   Ulazne tvari

         Proizvod ne smije sadržavati ulazne tvari s graničnom koncentracijom jednakom ili višom od 0,010 % masenog udjela u konačnom proizvodu koje ispunjavaju kriterije za razvrstavanje kao otrovne, opasne za vodeni okoliš, kao tvari koje izazivaju preosjetljivost dišnih putova ili kože, kao karcinogene, mutagene ili reproduktivno toksične tvari u skladu s Prilogom I. Uredbi (EZ) br. 1272/2008 i u skladu s popisom u tablici 2.
         Ako su strože određene, generičke ili specifične granične koncentracije utvrđene u skladu s člankom 10. Uredbe (EZ) br. 1272/2008 imaju prednost.

            Tablica 2.

            Ograničena razvrstavanja prema opasnosti i njihove kategorije

                     Akutna toksičnost

                     Kategorije 1. i 2.

                     Kategorija 3.

                     H300 Smrtonosno ako se proguta

                     H301 Otrovno ako se proguta

                     H310 Smrtonosno u dodiru s kožom

                     H311 Otrovno u dodiru s kožom

                     H330 Smrtonosno ako se udiše

                     H331 Otrovno ako se udiše

                     H304 Može biti smrtonosno ako se proguta i uđe u dišni sustav

                     EUH070 Otrovno u dodiru s očima

                     Specifična toksičnost za ciljne organe

                     Kategorija 1.

                     Kategorija 2.

                     H370 Uzrokuje oštećenje organa

                     H371 Može uzrokovati oštećenje organa

                     H372 Uzrokuje oštećenje organa tijekom produljene ili ponavljane izloženosti

                     H373 Može uzrokovati oštećenje organa tijekom produljene ili ponavljane izloženosti

                     Izazivanje preosjetljivosti dišnih putova i kože

                     Kategorija 1.A/1

                     Kategorija 1.B

                     H317: Može izazvati alergijsku reakciju na koži

                     H317: Može izazvati alergijsku reakciju na koži

                     H334: Ako se udiše, može izazvati simptome alergije ili astme ili poteškoće s disanjem

                     H334: Ako se udiše, može izazvati simptome alergije ili astme ili poteškoće s disanjem

                     Karcinogeni, mutageni ili reproduktivno toksični

                     Kategorije 1.A i 1.B

                     Kategorija 2.

                     H340 Može izazvati genetska oštećenja

                     H341 Sumnja na moguće izazivanje genetskih oštećenja

                     H350 Može uzrokovati rak

                     H351 Sumnja na moguće uzrokovanje raka

                     H350i Može uzrokovati rak ako se udiše

                     H360F Može štetno djelovati na plodnost

                     H361f Sumnja na štetno djelovanje na plodnost

                     H360D Može naškoditi nerođenom djetetu

                     H361d Sumnja na mogućnost štetnog djelovanja na nerođeno dijete

                     H360FD Može štetno djelovati na plodnost. Može naškoditi nerođenom djetetu

                     H361fd Sumnja na štetno djelovanje na plodnost. Sumnja na štetno djelovanje na nerođeno dijete

                     H360Fd Može štetno djelovati na plodnost. Sumnja na štetno djelovanje na nerođeno dijete

                     H362 Može štetno djelovati na djecu koja se hrane majčinim mlijekom

                     H360Df Može naškoditi nerođenom djetetu. Sumnja na moguće štetno djelovanje na plodnost

                     Opasno za vodeni okoliš

                     Kategorije 1. i 2.

                     Kategorije 3. i 4.

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     H410 Vrlo otrovno za vodeni okoliš s dugotrajnim učincima

                     H413 Može uzrokovati dugotrajne štetne učinke za vodeni okoliš

                     H411 Otrovno za vodeni okoliš s dugotrajnim učincima

                     Opasno za ozonski sloj

                     H420 Opasno za ozonski sloj

               Ovo se mjerilo ne primjenjuje na ulazne tvari obuhvaćene člankom 2. stavkom 7. točkama (a) i (b) Uredbe (EZ) br. 1907/2006 u kojima se određuju mjerila za izuzeće tvari iz Priloga IV. i V. toj Uredbi od zahtjeva za registraciju, daljnje korisnike i evaluaciju. Kako bi se odredilo primjenjuje li se to izuzeće, podnositelj zahtjeva provjerava sve ulazne tvari čija je koncentracija viša od 0,010 % masenog udjela.
         Tvari i smjese uvrštene u tablicu 3. izuzete su iz mjerila 4. točke (b) podtočke ii.

            Tablica 3.

            Tvari na koje se primjenjuje izuzeće

                     Tvar

                     Oznaka upozorenja

                     Površinski aktivne tvari

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     Suptilizin

                     H400 Vrlo otrovno za vodeni okoliš

                     H411 Otrovno za vodeni okoliš s dugotrajnim učincima

                     Enzimi (*2)

                     H317: Može izazvati alergijsku reakciju na koži

                     H334: Ako se udiše, može izazvati simptome alergije ili astme ili poteškoće s disanjem

                     ε-ftalimido-peroksi-heksanska kiselina (PAP) koja se upotrebljava kao sredstvo za izbjeljivanje pri maksimalnoj koncentraciji od 0,6 g/kg rublja

                     H400 Vrlo otrovno za vodeni okoliš

                     H412 Štetno za vodeni okoliš s dugotrajnim učincima

                     Peroctena kiselina/vodikov peroksid koji se upotrebljavaju kao sredstvo za izbjeljivanje

                     H400 Vrlo otrovno za vodeni okoliš

                     H410 Vrlo otrovno za vodeni okoliš s dugotrajnim učincima

                     H412 Štetno za vodeni okoliš s dugotrajnim učincima

                     NTA kao nečistoća u MGDA i GLDA (*3)

                     H351 Sumnja na moguće uzrokovanje raka

            Procjenjivanje i verifikacija: podnositelj zahtjeva dokazuje sukladnost s ovim mjerilom za konačni proizvod i za sve ulazne tvari čija je koncentracija viša od 0,010 % masenog udjela u konačnom proizvodu. Podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje da ni jedna od tih tvari ne ispunjava kriterije za razvrstavanje s jednom ili više oznaka upozorenja navedenih u tablici 2. u oblicima i fizikalnim stanjima u kojima su prisutne u proizvodu.
         Za tvari navedene u prilozima IV. i V. Uredbi (EZ) br. 1907/2006 koje su izuzete od obveze registracije na temelju članka 2. stavka 7. točaka (a) i (b) te Uredbe dovoljna je izjava podnositelja zahtjeva o sukladnosti.
         Podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje prisutnost ulaznih tvari koje ispunjavaju uvjete za izuzeće.
         (c)   Posebno zabrinjavajuće tvari

         Konačni proizvod ne smije sadržavati ulazne tvari koje su određene u skladu s postupkom opisanim u članku 59. stavku 1. Uredbe (EZ) br. 1907/2006, kojim se utvrđuje popis posebno zabrinjavajućih tvari.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, ili sigurnosno-tehnički list kojim se potvrđuje da ni jedna tvar s popisa nije prisutna.
         Na dan podnošenja zahtjeva upućuje se na najnoviji popis posebno zabrinjavajućih tvari.
         (d)   Mirisi

         Sve ulazne tvari koje se proizvodu dodaju kao mirisi moraju se proizvoditi i njima se mora rukovati prema kodeksu prakse Međunarodnog udruženja za mirise (IFRA) dostupnom na http://www.ifraorg.org (5). Proizvođač se mora pridržavati preporuka normi Međunarodnog udruženja za mirise u vezi sa zabranom, ograničenom upotrebom i određenim mjerilima čistoće.

            Procjenjivanje i verifikacija: dobavljač ili proizvođač mirisa, prema potrebi, dostavlja potpisanu izjavu o sukladnosti.
         (e)   Konzervansi

                     i.

                     Proizvod smije sadržavati konzervanse samo u svrhu konzerviranja proizvoda i to u dozi koja odgovara isključivo toj namjeni. To se ne odnosi na površinski aktivne tvari koje također mogu imati biocidna svojstva.

                     ii.

                     Proizvod može sadržavati konzervanse uz uvjet da nemaju svojstvo bioakumulacije. Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF.

                     iii.

                     Zabranjeno je navoditi tvrdnje ili davati naznake na ambalaži ili na bilo koji drugi način da proizvod ima antimikrobno ili dezinfekcijsko djelovanje.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za dodane konzervanse te informacijama o njihovim vrijednostima BCF i/ili log Kow. Podnositelj zahtjeva također mora dostaviti dizajn ambalaže.
         (f)   Bojila

         Bojila u proizvodu ne smiju imati svojstvo bioakumulacije.
         Smatra se da bojilo nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF. Ako su bojila odobrena za upotrebu u hrani, nije potrebno podnijeti dokumentaciju o potencijalu bioakumulacije.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za dodana bojila te informacijama o njihovim vrijednostima BCF ili log Kow, ili dokumentaciju kojom se osigurava da je bojilo odobreno za upotrebu u hrani.
         (g)   Enzimi

         Upotrebljavaju se samo obloženi enzimi (u krutom obliku) i enzimi u tekućem/polukrutom stanju.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi popraćenu izjavama dobavljača, zajedno sa sigurnosno-tehničkim listovima za sve dodane enzime.

            Mjerilo 5. – Ambalaža

         (a)   Sustavi povrata za ambalažu

         Ako se proizvod isporučuje u ambalaži koja je dio sustava povrata za proizvod, taj se proizvod izuzima od zahtjeva iz mjerila 5. točaka (b) i (c).

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s odgovarajućom dokumentacijom u kojoj se opisuje ili dokazuje da je za ambalažu uspostavljen sustav povrata.
         (b)   Omjer težine/korisnosti (WUR)

         Omjer težine/korisnosti (WUR) proizvoda izračunava se samo za primarnu ambalažu i ne smije premašiti sljedeće vrijednosti za referentnu dozu.

                     Tvrdoća vode
                     Vrsta proizvoda

                     Meka
                     < 1,5 mmol CaCO3/l
                     (g/kg rublja)

                     Srednja
                     1,5-2,5 mmol CaCO3/l
                     (g/kg rublja)

                     Tvrda
                     > 2,5 mmol CaCO3/l
                     (g/kg rublja)

                     Prašci

                     1,5

                     2,0

                     2,5

                     Tekućine

                     2,0

                     2,5

                     3,0

               Primarna ambalaža izrađena od više od 80 % recikliranog materijala izuzima se od ovog zahtjeva.

            Procjenjivanje i verifikacija: podnositelj zahtjeva dostavlja izračun WUR-a za proizvod. Ako se proizvod prodaje u različitim ambalažama (tj. ambalažama različitih volumena), izračun se podnosi za svaku veličinu ambalaže za koju se dodjeljuje znak za okoliš EU-a.
         WUR se izračunava kako slijedi:

            WUR = Σ ((Wi
             + Ui
            )/(Di
             * Ri
            ))
         Pri čemu je:

                     Wi

                     :

                     masa (g) primarne ambalaže (i);

                     Ui

                     :

                     masa (g) nerabljene reciklirane ambalaže u primarnoj ambalaži (i). Ui = Wi, osim ako podnositelj zahtjeva može dokazati suprotno;

                     Di

                     :

                     broj referentnih doza sadržanih u primarnoj ambalaži (i);

                     Ri

                     :

                     indeks ponovnog punjenja. Ri = 1 (ambalaža se ne koristi ponovno u istu svrhu) ili Ri = 2 (ako podnositelj zahtjeva može dokazati da se sastavni dio ambalaže možeponovno koristiti za iste potrebe i da prodaje punjenja).

               Podnositelj zahtjeva dostavlja potpisanu izjavu o sukladnosti kojom se potvrđuje sadržaj rabljenog recikliranog materijala zajedno s odgovarajućim dokumentima. Ambalaža se smatra rabljenom recikliranom ako su sirovine za ambalažu prikupljene od proizvođača ambalaže u fazi distribucije ili potrošnje.
         (c)   Dizajn za recikliranje

         Plastična ambalaža mora biti oblikovana kako bi se olakšalo učinkovito recikliranje izbjegavanjem potencijalnih kontaminanata i nekompatibilnih materijala za koje se zna da otežavaju odvajanje ili obradu ili smanjuju kvalitetu reciklata. Etiketa ili omot, poklopac i, ako je primjenjivo, zaštitni premazi ne smiju sadržavati, pojedinačno ili u kombinaciji, materijale i sastavne dijelove navedene u tablici 4. Mehanizmi crpki (uključujući one u štrcaljkama) izuzeti su iz ovog zahtjeva.

            Tablica 4.

            Materijali i sastavni dijelovi zabranjeni u dijelovima ambalaže

                     Dio ambalaže

                     Zabranjeni materijali i sastavni dijelovi (*4)

                     Etiketa ili omot

                                 —

                                 etiketa ili omot od PS-a u kombinaciji s PET, PP ili HDPE bocom

                                 —

                                 etiketa ili omot od PVC-a u kombinaciji s PET, PP ili HDPE bocom

                                 —

                                 etiketa ili omot od PETG-a u kombinaciji s PET bocom

                                 —

                                 svi drugi plastični materijali za omote/etikete s gustoćom > 1 g/cm3 koji se koriste kod PET boca

                                 —

                                 svi drugi plastični materijali za omote/etikete s gustoćom < 1 g/cm3 koji se koriste kod PP ili HDPE boca

                                 —

                                 etikete ili omoti koji su metalizirani ili zavareni za ambalažu (označivanje s pomoću kalupa)

                     Poklopac

                                 —

                                 poklopac od PS-a u kombinaciji s PET, HDPE ili PP bocom

                                 —

                                 poklopac od PVC-a u kombinaciji s PET, PP ili HDPE bocom

                                 —

                                 poklopci od PETG-a ili materijal poklopca gustoće > 1 g/cm3 u kombinaciji s PET bocom

                                 —

                                 poklopci izrađeni od metala, stakla ili EVA-e koji se ne mogu jednostavno odvojiti od boce

                                 —

                                 silikonski poklopci. Izuzeti su silikonski poklopci gustoće < 1 g/cm3 u kombinaciji s PET bocom i silikonski poklopci gustoće > 1 g/cm3 u kombinaciji s PEHD ili PP bocom

                                 —

                                 metalni ovoji ili pečati koji ostaju na boci ili njezinu poklopcu nakon otvaranja proizvoda

                     Zaštitni premazi

                     poliamid, funkcionalni poliolefini, metalizirane zaštite i zaštite koje sprečavaju prodor svjetla

            Procjenjivanje i verifikacija: podnositelj zahtjeva dostavlja potpisanu izjavu o sukladnosti, prema potrebi uz navođenje sastava materijala ambalaže uključujući spremnik, etiketu ili omot, ljepila, poklopce i zaštitne premaze, zajedno s fotografijama i tehničkim crtežima primarne ambalaže.

            Mjerilo 6. – Prikladnost za upotrebu

         Proizvod mora imati zadovoljavajuću učinkovitost pranja na najnižoj temperaturi i u najmanjoj dozi koju proizvođač preporučuje za tvrdoću vode u skladu s „Okvirnim testom uspješnosti deterdženata za pranje rublja u industrijskom i institucionalnom sektoru” dostupnim na internetskoj stranici o znaku za okoliš EU-a (6).

            Procjenjivanje i verifikacija: podnositelj zahtjeva dostavlja dokumentaciju kojom se potvrđuje da je proizvod ispitan pod uvjetima navedenima u okviru i da se rezultatima pokazalo da proizvod postiže barem minimalnu potrebnu učinkovitost pranja. Podnositelj zahtjeva također prema potrebi dostavlja dokumentaciju kojom se dokazuje sukladnost s laboratorijskim zahtjevima uvrštenima u relevantne usklađene norme za ispitne i umjerne laboratorije.
         Jednakovrijedno ispitivanje učinkovitosti može se koristiti ako je nadležno tijelo ocijenilo i prihvatilo jednakovrijednost.

            Mjerilo 7. – Automatski sustavi za doziranje

         Za višekomponentne sustave podnositelj zahtjeva mora osigurati da se proizvod upotrebljava s nadziranim sustavom za automatsko doziranje.
         Kako bi se osiguralo pravilno doziranje u sustavima za automatsko doziranje, posjete kupcima provodit će se na svim mjestima na kojima se proizvod upotrebljava, najmanje jednom godišnje tijekom razdoblja važenja odobrenja, a uključivat će umjeravanje opreme za doziranje. Treća strana može obavljati te posjete kupcima.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s opisom sadržaja posjeta kupcima, tko je za njih odgovoran i njihovu učestalost.

            Mjerilo 8. – Informacije za korisnike

         Uz proizvod se prilažu upute za ispravnu upotrebu kako bi se povećala učinkovitost proizvoda i smanjio otpad te smanjilo onečišćenje voda i iskorištavanje resursa. Te upute moraju biti čitljive ili uključivati grafički prikaz ili ikone i uključivati informacije o sljedećem:

                     (a)

                        Upute za doziranje

                     Upute za doziranje uključuju dozu u g ili ml i/ili drugim ili alternativnim mjernim jedinicama (npr. čepovi, aktiviranja raspršivanjem) i učinak tvrdoće vode na dozu.
                     Ovaj se zahtjev ne primjenjuje na višekomponentne proizvode koji se doziraju automatskim sustavom.
                     Dostavljaju se navodi o najčešćem stupnju tvrdoće vode u području na koje se proizvod namjerava staviti na tržište ili o tome gdje se ta informacija može pronaći.

                     (b)

                        Informacije o zbrinjavanju ambalaže

                     Na primarnoj ambalaži uvrštene su informacije o ponovnoj upotrebi, recikliranju i ispravnom zbrinjavanju ambalaže.

                     (c)

                        Podaci o okolišu

                     Na primarnoj ambalaži treba stajati tekst u kojem se navodi važnost korištenja točne doze i najniža preporučena temperatura radi smanjenja potrošnje energije i vode te smanjenja onečišćenja voda.
                     Ako konačni proizvod sadržava peroctenu kiselinu i vodikov peroksid kao sredstva za izbjeljivanje te je razvrstan i označen, na primarnoj ambalaži ili tehničkom listu proizvoda pojavljuje se tekst u kojem se navodi da je razvrstavanje i označivanje posljedica prisutnosti peroctene kiseline i vodikovog peroksida koji se tijekom procesa pranja razgrađuju u nerazvrstane tvari.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s uzorkom etikete proizvoda.

            Mjerilo 9. – Informacije koje se pojavljuju na znaku za okoliš EU-a

         Logotip je vidljiv i čitljiv. Registracijski broj znaka za okoliš EU-a nalazi se na proizvodu, čitljiv je i jasno vidljiv.
         Podnositelj zahtjeva može se odlučiti za uvrštenje neobaveznog tekstualnog polja na etiketi koje sadrži sljedeći tekst:

                     —

                     ograničeni utjecaj na vodeni okoliš (ne uvrštava se ako proizvod sadržava peroctenu kiselinu i vodikov peroksid čime se aktivira postupak razvrstavanja i označivanja konačnog proizvoda),

                     —

                     ograničena količina opasnih tvari,

                     —

                     provedeno ispitivanje učinkovitosti čišćenja.

            Procjenjivanje i verifikacija: podnositelj zahtjeva dostavlja potpisanu izjavu o sukladnosti zajedno s uzorkom etikete proizvoda ili dizajna ambalaže na kojem je postavljen znak za okoliš EU-a.

            (1)  Uredba (EZ) br. 765/2008 Europskog parlamenta i Vijeća od 9. srpnja 2008. o utvrđivanju zahtjeva za akreditaciju i za nadzor tržišta u odnosu na stavljanje proizvoda na tržište i o stavljanju izvan snage Uredbe (EEZ) br. 339/93 (SL L 218, 13.8.2008., str. 30.).

            (2)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

            (*1)  „nema granične vrijednosti” znači: neovisno o koncentraciji, sve namjerno dodane tvari, nusproizvodi i nečistoće od sirovina (analitička granica detekcije)

            n.p.– nije primjenjivo

            (3)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

            (4)  Smatra se da tvar nema svojstvo bioakumulacije ako je BCF < 100 ili log Kow < 3,0. Ako su dostupne vrijednosti BCF i log Kow, upotrebljava se najviša izmjerena vrijednost BCF.

            (*2)  Uključujući stabilizatore i druge pomoćne tvari u pripravcima.

            (*3)  U koncentracijama nižima od 0,2 % u sirovini uz uvjet da je ukupna koncentracija u konačnom proizvodu niža od 0,10 %.

            (5)  Dostupno na internetskoj stranici Međunarodnog udruženja za mirise: http://www.ifraorg.org.

            (*4)  EVA – etilen-vinil-acetat, HDPE – polietilen visoke gustoće, PET – polietilen-tereftalat, PETG – polietilen-tereftalat promijenjenog glikola, PP – polipropilen, PS – polistiren, PVC – polivinil-klorid.

            (6)  Dostupno na: [URL za protokol na internetskoj stranici o znaku za okoliš EU-a umetnut će se kasnije – trenutačno se svi predloženi dokumenti protokola mogu pronaći u tehničkom izvješću].


2013/570/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za kemikalije za financijsku godinu 2011.


title: Odluka Političkog i sigurnosnog odbora (ZVSP) 2015/317 od 24. veljače 2015. o prihvaćanju doprinosa treće države vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (Atalanta) (ATALANTA/2/2015)

text:
               27.2.2015

               HR

               Službeni list Europske unije

               L 56/75

         ODLUKA POLITIČKOG I SIGURNOSNOG ODBORA (ZVSP) 2015/317
   od 24. veljače 2015.
   o prihvaćanju doprinosa treće države vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (Atalanta) (ATALANTA/2/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (1), a posebno njezin članak 10.,
   uzimajući u obzir Odluku Političkog i sigurnosnog odbora ATALANTA/3/2009 od 21. travnja 2009. o osnivanju Odbora doprinositelja za vojnu operaciju Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (Atalanta) (2009/369/ZVSP) (2),
   budući da:

               (1)

               U skladu s člankom 10. stavkom 2. Zajedničke akcije 2008/851/ZVSP Vijeće je ovlastilo Politički i sigurnosni odbor (PSO) za donošenje odgovarajućih odluka o prihvaćanju predloženih doprinosa trećih država.

               (2)

               PSO je 29. travnja 2014. donio Odluku ATALANTA/2/2014 (3) kojom je izmijenjena Odluka ATALANTA/3/2009.

               (3)

               Slijedom preporuke zapovjednika operacije EU-a o doprinosu Kolumbije od 24. listopada 2014. i savjeta Vojnog odbora Europske unije od 22. siječnja 2015., trebalo bi prihvatiti doprinos Kolumbije.

               (4)

               Sudjelovanje Kolumbije podložno je stupanju na snagu Sporazuma između Europske unije i Republike Kolumbije o uspostavi okvira za sudjelovanje Republike Kolumbije u operacijama Europske unije za upravljanje krizama (4), potpisanog 5. kolovoza 2014.

               (5)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   1.   Prihvaća se doprinos Kolumbije vojnoj operaciji Europske unije za doprinos odvraćanju, sprečavanju i suzbijanju djela gusarstva i oružane pljačke na somalskoj obali (Atalanta) i taj se doprinos smatra značajnim.
   2.   Kolumbija je izuzeta od financijskih doprinosa proračunu operacije Atalanta.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 24. veljače 2015.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  SL L 112, 6.5.2009., str. 9.

      (3)  Odluka Političkog i sigurnosnog odbora ATALANTA/2/2014 od 29. travnja 2014. o prihvaćanju doprinosa treće države vojnoj operaciji Europske unije radi doprinošenja odvraćanju, sprečavanju i suzbijanju djela piratstva i oružane pljačke uz obalu Somalije (Atalanta) te o izmjeni Odluke ATALANTA/3/2009 (2014/244/ZVSP) (SL L 132, 3.5.2014., str. 63.).

      (4)  SL L 251, 23.8.2014., str. 8.


title: 2003/254/EZ: Odluka Vijeća od 19. prosinca 2002. o sklapanju Sporazuma u obliku razmjene pisama između Europske zajednice i Sjedinjenih Američkih Država o izmjeni koncesija u odnosu na žitarice određenih u Dodatku EZ-a CXL GATT-u iz 1994.

text:
               11/Sv. 035

               HR

               Službeni list Europske unije

               132

         32003D0254

               L 095/40

               SLUŽBENI LIST EUROPSKE UNIJE

               19.12.2002.

      ODLUKA VIJEĆA

   od 19. prosinca 2002.
   o sklapanju Sporazuma u obliku razmjene pisama između Europske zajednice i Sjedinjenih Američkih Država o izmjeni koncesija u odnosu na žitarice određenih u Dodatku EZ-a CXL GATT-u iz 1994.
   (2003/254/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s njegovim člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 26. srpnja 2002. ovlastilo Komisiju da započne pregovore na temelju članka XXVIII. GATT-a iz 1994. radi izmjene određenih koncesija za žitarice. U skladu s tim, Europska zajednica je 26. srpnja 2002. obavijestila WTO o svojoj namjeri da mijenja određene koncesije u Dodatku EZ-a CXL.

               (2)

               Pregovore je vodila Komisija, uz savjetovanje s Odborom osnovanim na temelju članka 133. Ugovora te u okviru preporuka za pregovore koje je izdalo Vijeće.

               (3)

               Komisija je pregovarala o Sporazumu u obliku razmjene pisama sa Sjedinjenim Američkim Državama, članicom WTO-a koja ima značajan interes kao dobavljač.

               (4)

               Sporazum u obliku razmjene pisama između Europske zajednice i Sjedinjenih Američkih Država trebalo bi stoga odobriti.

               (5)

               Zbog osiguranja potpune primjene Sporazuma do 1. siječnja 2003. te u očekivanju izmjena Uredbe Vijeća (EEZ) br. 1766/92 od 30. lipnja 1992. o zajedničkoj organizaciji tržišta žitarica (1), Komisiju bi trebalo ovlastiti da usvoji privremena odstupanja od te Uredbe.

               (6)

               Mjere potrebne za provedbu ove Odluke trebalo bi usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),

         ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Sjedinjenih Američkih Država o izmjeni koncesija u odnosu na žitarice određenih u Dodatku EZ-a CXL GATT-u iz 1994.
   Tekst Sporazuma priložen je ovoj Odluci.
   Članak 2.
   U mjeri u kojoj je to potrebno kako bi se omogućila potpuna primjena Sporazuma do 1. siječnja 2003., Komisija može odstupiti od Uredbe (EEZ) br. 1766/92 u skladu s postupkom iz članka 3. stavka 2. ove Odluke dok se ta Uredba ne izmijeni, ali ne kasnije od 30. lipnja 2003.
   Članak 3.
   1.   Komisiji pomaže Upravni odbor za žitarice osnovan člankom 23. Uredbe (EEZ) br. 1766/92.
   2.   Kad se upućuje na ovaj stavak, primjenjuju se članci 4. i 7. Odluke 1999/468/EZ.
   Razdoblje utvrđeno u članku 4. stavku 3. Odluke 1999/468/EZ iznosi jedan mjesec.
   3.   Odbor donosi svoj poslovnik.
   Članak 4.
   Ovime se ovlašćuje predsjednik Vijeća da odredi osobu ovlaštenu potpisati Sporazum kako bi on obvezivao Zajednicu.

      Sastavljeno u Bruxellesu 19. prosinca 2002.

            Za Vijeće

            Predsjednica

         M. FISCHER BOEL

      (1)  SL L 181, 1.7.1992., str. 21. Uredba kako je zadnje izmijenjena Uredbom (EZ) br. 1666/2000 (SL L 193, 29.7.2000., str. 1.).

      (2)  SL L 184, 17.7.1999., str. 23.


2013/546/EU: Odluka Europskog parlamenta od 17. travnja 2013. o razrješnici za izvršenje općeg proračuna Europske unije za financijsku godinu 2011., dio V. – Revizorski sud


title: 2012/286/EU: Odluka Komisije od 31. svibnja 2012. o osnivanju Stručne skupine za sigurnost kopnenog prometa

text:
               07/Sv. 20

               HR

               Službeni list Europske unije

               271

         32012D0286

               L 142/47

               SLUŽBENI LIST EUROPSKE UNIJE

         ODLUKA KOMISIJE
   od 31. svibnja 2012.
   o osnivanju Stručne skupine za sigurnost kopnenog prometa
   (2012/286/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Člankom 90. Ugovora utvrđuje se da se ciljevi Ugovora u vezi s prijevozom ostvaruju u okviru zajedničke prometne politike, a prometna sigurnost je njen važan dio.

               (2)

               U Prilogu I. točki 1.3 Bijele knjige „Autokarta za jedinstveno europsko prijevozno područje – prema konkurentnome i isplativom sustavu prijevoza” (1) određuje se inicijativa u vezi s osnivanjem stalne stručne skupine za sigurnost kopnenog prometa.

               (3)

               Stoga je potrebno osnovati skupinu stručnjaka u području sigurnosti kopnenog prometa te odrediti njezine zadaće i strukturu.

               (4)

               Skupina bi trebala pomagati Komisiji u oblikovanju i provedbi djelatnosti Unije usmjerene na razvoj politike o sigurnosti u vezi s kopnenim prometom te podupirati stalne razmjene odgovarajućeg iskustva, politika i praksi između država članica i raznih uključenih stranaka.

               (5)

               Skupina bi trebala biti sastavljena od država članica, nadležnih tijela. Oni bi trebali imenovati stručnjake iz vladinih službi koje su zadužene za pitanja prometa i sigurnosti ili održavanja reda.

               (6)

               Za članove skupine treba utvrditi pravila o otkrivanju informacija.

               (7)

               Osobni podaci koji se odnose na članove skupine treba obraditi u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (2),

         DONIJELA JE OVU ODLUKU:
   Članak 1.
   Predmet
   Ovim se osniva Stručna skupina za sigurnost kopnenog prometa, dalje u tekstu „Skupina”.
   Članak 2.
   Zadaće
   1.   Skupina pomaže Komisiji u oblikovanju i provedbi djelatnosti Europske unije koje su usmjerene na razvoj politike o sigurnosti u vezi s kopnenim prometom te podupire stalne razmjene odgovarajućeg iskustva, politika i praksi između država članica i raznih uključenih stranaka.
   2.   Za postizanje ciljeva iz stavka 1. Skupina:

               —

               pomaže Komisiji u razvoju instrumenata za praćenje, ocjenjivanje i širenje rezultata mjera poduzetih na razini Europske unije u području sigurnosti kopnenog prometa,

               —

               doprinosi provedbi akcijskih programa Europske unije u području, uglavnom u analiziranju rezultata i predlaganju poboljšanja poduzetih mjera,

               —

               potiče razmjenu informacija o mjerama poduzetim na svim razinama radi promicanja sigurnosti kopnenog prometa i, prema potrebi, iznosi prijedloge za moguće akcije na razini Europske unije,

               —

               daje mišljenja ili podnosi izvješća Komisiji, bilo na njen zahtjev ili na vlastitu inicijativu, o svim važnim pitanjima koja se odnose na promicanje sigurnosti kopnenog prometa u Europskoj uniji.

         Članak 3.
   Savjetovanje
   Komisija se može savjetovati sa skupinom o svim pitanjima koja se odnose na sigurnost kopnenog prometa.
   Članak 4.
   Članstvo
   1.   Članovi su nadležna tijela država članica. Ona imenuju dva predstavnika:

               (a)

               jednog predstavnika po državi članici iz ministarstava ili vladinih službi odgovornih za kopneni promet;

               (b)

               jednog predstavnika po državi članici iz ministarstava ili vladinih službi odgovornih za pitanja sigurnosti ili održavanja reda.

         2.   Predstavnici Komisije pojedincima mogu dati status promatrača ili pozvati europske predstavnike međunarodnih i profesionalnih organizacija koje se bave, ili koje su pod utjecajem, sigurnosti kopnenog prometa kao i organizacija korisnika prijevoza.
   3.   Imena pojedinaca iz stavka 1. točaka (a) i (b) objavljuju se u Registru stručnih skupina Komisije („Registar”). U Registru se mogu objaviti nazivi tijela država članica. Imena pojedinaca i organizacija iz stavka 2. objavljuju se u Registru pri čemu se otkriva zastupani interes (3).
   4.   Osobni podaci se prikupljaju, obrađuju i objavljuju u skladu s Uredbom (EZ) br. 45/2001.
   Članak 5.
   Djelovanje
   1.   Skupinom predsjeda predstavnik Komisije.
   2.   U dogovoru s Komisijom, Skupina može osnovati radne skupine za proučavanje posebnih pitanja na temelju nadležnosti koji odredi Skupina. Takve radne skupine raspuštaju se čim je njihov mandat ispunjen.
   3.   Komisija može pozvati svaku osobu koja je posebno kvalificirana za određenu temu dnevnog reda da sudjeluje u njezinome radu na ad hoc osnovi. Pozvani stručnjaci sudjeluju samo u radu na određenoj temi zbog koje je njihova prisutnost zatražena.
   4.   Za pripremu svojih mišljenja Skupina može imenovati jednog od predstavnika država članica kao izvjestitelja sa zadaćom da sastavi izvješće.
   5.   Komisija saziva Skupinu i obično se nalaze u njezinim prostorijama. Sastaje se najmanje dva puta godišnje. Komisija pruža tajničke usluge. Ostali službenici Komisije koje zanimaju postupci mogu prisustvovati sastancima skupine i njezinih radnih skupina.
   6.   Na raspravama Skupine razmatraju se zahtjevi za mišljenje koje je podnijela Komisija ili za mišljenja koje Skupina donosi na vlastitu inicijativu. O njima se ne glasuje.
   7.   Komisija objavljuje sve odgovarajuće dokumente ili u Registru ili putem poveznice iz Registra na namijenjenu internetsku stranicu. Iznimke za objavu moguće su tamo gdje bi objavljivanje dokumenta moglo potkopati zaštitu javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (4).
   8.   Članovi Skupine i njihovi predstavnici, kao i pozvani stručnjaci i promatrači, poštuju obveze čuvanja poslovne tajne iz Ugovora i njihovih provedbenih pravila, kao i pravila Komisije o sigurnosti u vezi sa zaštitom klasificiranih podataka EU-a iz Priloga Odluci Komisije 2001/844/EC, EZUČ, Euratom od 29. studenoga 2001. o izmjeni njezina unutarnjeg Poslovnika (5). Ako ne budu poštovali te obveze, Komisija može poduzeti sve odgovarajuće mjere.
   Članak 6.
   Troškovi sastanaka i financijske posljedice
   1.   Sudionicima u djelatnostima skupine ne pruža se naknada za usluge koje pružaju.
   2.   Komisija u skladu s odredbama koje su na snazi unutar Komisije predstavnicima nadoknađuje članova putne troškove i dnevnice u vezi s djelatnostima skupine. Putni troškovi i dnevnice u vezi s djelatnostima skupine također se nadoknađuju promatračima i pozvanim stručnjacima.
   3.   Navedeni se troškovi vraćaju u granicama raspoloživih odobrenih sredstava dodijeljenih prema godišnjem postupku za raspodjelu sredstava.
   Članak 7.
   Stupanje na snagu
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 31. svibnja 2012.

            Za Komisiju

            Predsjednik

         José Manuel BARROSO

      (1)  COM(2011) 144 konačno.

      (2)  SL L 8, 12.1.2001., str. 1.

      (3)  Članovi koji ne žele da im imena budu otkrivena mogu podnijeti zahtjev za odstupanje od toga pravila. Zahtjev da se ne otkrije ime člana stručne skupine smatra se opravdanim kad god bi objava mogla ugroziti njegovu ili njezinu sigurnost ili integritet ili nepropisno dovela u pitanje njegovu ili njezinu privatnost.

      (4)  SL L 145, 31.5.2001., str. 43.

      (5)  SL L 317, 3.12.2001., str. 1.


title: 2006/543/EZ: Odluka Vijeća od 8. studenoga 2005. o potpisivanju i privremenoj primjeni Sporazuma između Europske zajednice i Republike Libanona o određenim pitanjima usluga u zračnom prometu

text:
               11/Sv. 121

               HR

               Službeni list Europske unije

               82

         32006D0543

               L 215/15

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2005.
   o potpisivanju i privremenoj primjeni Sporazuma između Europske zajednice i Republike Libanona o određenim pitanjima usluga u zračnom prometu
   (2006/543/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s člankom 300. stavkom 2., prvom rečenicom njegovoga prvog podstavka,
   uzimajući u obzir prijedlog Komisije,
   budući da:

               (1)

               Vijeće je ovlastilo Komisiju 5. lipnja 2003. da započne pregovore s trećim zemljama o zamjeni pojedinih odredbi u postojećim dvostranim sporazumima sa sporazumom Zajednice.

               (2)

               Komisija je pregovarala u ime Zajednice o Sporazumu s Republikom Libanon o određenim pitanjima usluga u zračnom prometu u skladu s mehanizmima i direktivama u Prilogu Odluke Vijeća koja ovlašćuje Komisiju da započne pregovore s trećim zemljama o zamjeni određenih odredbi u postojećim dvostranim sporazumima sa sporazumom Zajednice.

               (3)

               Sporazum o kojem je pregovarala Komisija i koji je podložan mogućem sklapanju u kasnijem roku, treba potpisati i privremeno primjeniti,

         ODLUČILO JE:
   Članak 1.
   Ovime se, u ime Europske zajednice, odobrava potpisivanje Sporazuma između Europske zajednice i Republike Libanona o određenim pitanjima usluga u zračnom prometu, podložno Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu/osobe ovlaštenu/ovlaštene potpisati Sporazum u ime Zajednice podložno njegovom sklapanju.
   Članak 3.
   Do stupanja na snagu, Sporazum se privremeno primjenjuje od prvog dana prvog mjeseca nakon datuma kada Ugovorne stranke obavijeste jedna drugu o okončanju postupka potrebnog u tu svrhu.
   Članak 4.
   Ovime se ovlašćuje predsjednik Vijeća da uputi obavijest predviđenu člankom 8. stavkom 2. Sporazuma.

      Sastavljeno u Bruxellesu 8. studenoga 2005.

            Za Vijeće

            Predsjednik

         G. BROWN


title: 2003/253/EZ: Odluka Vijeća od 19. prosinca 2002. o sklapanju Sporazuma u obliku razmjene pisama između Europske zajednice i Kanade na temelju članka XXVIII. GATT-a iz 1994. o promjeni koncesija za žitarice predviđenih u Rasporedu EZ-a CXL priloženom GATT-u iz 1994.

text:
               11/Sv. 061

               HR

               Službeni list Europske unije

               93

         32003D0253(01)

               L 095/36

               SLUŽBENI LIST EUROPSKE UNIJE

               19.12.2002.

      ODLUKA VIJEĆA

   od 19. prosinca 2002.
   o sklapanju Sporazuma u obliku razmjene pisama između Europske zajednice i Kanade na temelju članka XXVIII. GATT-a iz 1994. o promjeni koncesija za žitarice predviđenih u Rasporedu EZ-a CXL priloženom GATT-u iz 1994.
   (2003/253/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka članka 300. stavka 2.,
   uzimajući u obzir prijedlog Komisije,
   budući da:

               (1)

               Dana 26. srpnja 2002., Vijeće je ovlastilo Komisiju da započne pregovore u skladu s člankom XXVIII. GATT-a iz 1994. o promjeni određenih koncesija za žitarice. Sukladno tome, Europska je zajednica obavijestila WTO 26. srpnja 2002. o njezinoj namjeri da izmijeni određene koncesije u Rasporedu EZ-a CXL.

               (2)

               Komisija je vodila pregovore uz savjetovanje s Odborom osnovanim člankom 133. Ugovora i u okviru pregovaračkih smjernica koje je izdalo Vijeće.

               (3)

               Komisija je pregovarala s Kanadom, članicom WTO-a koja je značajno zainteresirana za opskrbu, Sporazum u obliku razmjene pisama.

               (4)

               Sporazum u obliku razmjene pisama između Europske zajednice i Kanade stoga bi trebalo odobriti.

               (5)

               Kako bi se osigurala potpuna primjena Sporazuma do 1. siječnja 2003. i do izmjene Uredbe Vijeća (EEZ) br. 1766/92 od 30. lipnja 1992. o zajedničkoj organizaciji tržišta žitarica (1), Komisija bi trebala biti ovlaštena za donošenje privremenih odstupanja od te Uredbe.

               (6)

               Trebalo bi donijeti mjere potrebne za provedbu ove Odluke u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),

         ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Kanade na temelju članka XXVIII. GATT-a iz 1994. o promjeni koncesija za žitarice predviđenih u Rasporedu EZ-a CXL priloženom GATT-u iz 1994.
   Tekst Sporazuma priložen je ovoj Odluci.
   Članak 2.
   U mjeri potrebnoj da se dopusti potpuna primjena ovog Sporazuma do 1. siječnja 2003., Komisija može odstupiti od Uredbe (EEZ) br. 1766/92, u skladu s postupkom iz članka 3. stavka 2. ove Odluke, dok se ta Uredba ne izmijeni, a najkasnije do 30. lipnja 2003.
   Članak 3.
   1.   Komisiji pomaže Upravljački odbor za žitarice osnovan u skladu s člankom 23. Uredbe (EEZ) br. 1766/92.
   2.   Kod upućivanja na ovaj stavak, primjenjuju se članci 4. i 7. Odluke 1999/468/EZ.
   Razdoblje određeno u članku 4. stavku 3. Odluke 1999/468/EZ iznosi mjesec dana.
   3.   Odbor donosi svoj poslovnik.
   Članak 4.
   Ovime se ovlašćuje predsjednik Vijeća da odredi osobu ovlaštenu za potpisivanje Sporazuma kako bi se obvezivao Zajednicu.

      Sastavljeno u Bruxellesu 19. prosinca 2002.

            Za Vijeće

            Predsjednica

         M. FISCHER BOEL

      (1)  SL L 181, 1.7.1992., str. 21. Uredba kako je zadnje izmijenjena Uredbom (EZ) br. 1666/2000 (SL L 193, 29.7.2000., str. 1.).

      (2)  SL L 184, 17.7.1999., str. 23.


title: Odluka Vijeća (EU) 2017/1248 od 11. srpnja 2017. o sklapanju, u ime Europske unije, Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke

text:
               12.7.2017

               HR

               Službeni list Europske unije

               L 181/4

         ODLUKA VIJEĆA (EU) 2017/1248
   od 11. srpnja 2017.
   o sklapanju, u ime Europske unije, Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 2. točku (b) u vezi s člankom 218. stavkom 6. točkom (a) i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 22. siječnja 2007. ovlastilo Komisiju da započne pregovore s Ukrajinom o sklapanju novog sporazuma između Europske unije i Ukrajine koji zamjenjuje Sporazum o partnerstvu i suradnji (2).

               (2)

               Ti su pregovori uspješno završeni te je Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (dalje u tekstu „Sporazum”), parafiran 2012.

               (3)

               U skladu s Odlukom Vijeća 2014/295/EU (3), Odlukom Vijeća 2014/668/EU (4) i Odlukom Vijeća 2014/670/Euratom (5), Sporazum je potpisan u Bruxellesu 21. ožujka 2014. te u Bruxellesu 27. lipnja 2014., podložno njegovu kasnijem sklapanju.

               (4)

               Ova se Odluka tiče samo članka 17. Sporazuma, koji sadrži specifične obveze u vezi s postupanjem prema državljanima trećih zemalja koji su zakonito zaposleni kao radnici na državnom području druge stranke i koji je obuhvaćen područjem primjene dijela trećeg glave V. Ugovora o funkcioniranju Europske unije. Cilj i sadržaj tih odredbi različiti su i neovisni od cilja i sadržaja drugih odredbi Sporazuma o pridruživanju između stranaka. Usporedno s ovom Odlukom donijet će se zasebna odluka koja se odnosi na druge odredbe Sporazuma.

               (5)

               U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, [te države članice ne sudjeluju u donošenju ove Odluke te ona za njih nije obvezujuća niti se na njih primjenjuje].

               (6)

               U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Sporazum se ne bi smio tumačiti kao da se njime dodjeljuju prava ili nameću obveze na koje se može izravno pozvati pred sudovima Unije ili država članica.

               (8)

               Sporazum bi trebalo odobriti u ime Unije,

         DONIJELO JE OVU ODLUKU:
   Članak 1.
   Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, zajedno s njegovim prilozima i protokolima (dalje u tekstu „Sporazum”), odobrava se u ime Unije, u pogledu njegovog članka 17. (6)

   Članak 2.
   Predsjednik Vijeća u ime Unije šalje obavijest predviđenu u članku 486. stavku 2. Sporazuma, kako bi se izrazila suglasnost Unije da bude vezana Sporazumom (7).
   Članak 3.
   Sporazum se ne smije tumačiti kao da se njime dodjeljuju prava ili nameću obveze na koje se može izravno pozvati pred sudovima Unije ili država članica.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 11. srpnja 2017.

            Za Vijeće

            Predsjednik

         T. TÕNISTE

      (1)  Suglasnost od 16. rujna 2014. (još nije objavljena u Službenom listu).

      (2)  Sporazum o partnerstvu i suradnji između Europskih zajednica i njihovih država članica i Ukrajine (SL L 49, 19.2.1998., str. 3.).

      (3)  Odluka Vijeća 2014/295/EU od 17. ožujka 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu njegove preambule, članka 1. te glava I., II. i VII. (SL L 161, 29.5.2014., str. 1.).

      (4)  Odluka Vijeća 2014/668/EU od 23. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu glave III. (uz iznimku odredbi koje se odnose na postupanje prema državljanima trećih zemalja koji su zakonito zaposleni kao radnici na državnom području druge stranke) i glava IV., V., VI. i VII. Sporazuma, kao i povezanih priloga i protokola (SL L 278, 20.9.2014., str. 1.).

      (5)  Odluka Vijeća 2014/670/Euratom od 23. lipnja 2014. o odobravanju sklapanja, od strane Europske komisije, u ime Europske zajednice za atomsku energiju, Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (SL L 278, 20.9.2014., str. 8.).

      (6)  Tekst Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, objavljen je u SL L 161, 29.5.2014., str. 3. zajedno s odlukom o potpisivanju.

      (7)  Glavno tajništvo Vijeća objavit će datum stupanja Sporazuma na snagu u Službenom listu Europske unije.


title: Odluka Vijeća (EU) 2015/2354 od 10. prosinca 2015. o ovlašćivanju određenih država članica da u interesu Europske unije prihvate pristup Sejšela Haškoj konvenciji o građansko-pravnim aspektima međunarodne otmice djece iz 1980.

text:
               17.12.2015

               HR

               Službeni list Europske unije

               L 331/11

         ODLUKA VIJEĆA (EU) 2015/2354
   od 10. prosinca 2015.
   o ovlašćivanju određenih država članica da u interesu Europske unije prihvate pristup Sejšela Haškoj konvenciji o građansko-pravnim aspektima međunarodne otmice djece iz 1980.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 81. stavak 3. u vezi s člankom 218.,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   budući da:

               (1)

               Europska unija postavila je za jedan od svojih ciljeva promicanje zaštite prava djeteta, kako je navedeno u članku 3. Ugovora o Europskoj uniji. Mjere za zaštitu djece od nezakonitog odvođenja ili zadržavanja ključan su dio te politike.

               (2)

               Vijeće je donijelo Uredbu (EZ) br. 2201/2003 (2) („Uredba Bruxelles II.a”), čiji je cilj zaštititi djecu od štetnih učinaka nezakonitog odvođenja ili zadržavanja te utvrditi postupke kojima bi se jamčio njihov što hitniji povratak u državu njihovog mjesta stalnog boravka, kao i osigurati zaštitu prava na viđenje i prava na brigu.

               (3)

               Uredbom (EZ) br. 2201/2003 dopunjuje se i učvršćuje Haška konvencija od 25. listopada 1980. o građansko-pravnim aspektima međunarodne otmice djece („Haška konvencija iz 1980.”), kojom se na međunarodnoj razini utvrđuje sustav obveza i suradnje među državama ugovornicama te između središnjih tijela i kojom se nastoji osigurati što hitniji povratak nezakonito odvedene ili zadržane djece.

               (4)

               Sve države članice Unije stranke su Haške konvencije iz 1980.

               (5)

               Unija potiče treće države da pristupe Haškoj konvenciji iz 1980. i podupire ispravnu provedbu Haške konvencije iz 1980. sudjelovanjem zajedno s državama članicama, među ostalim, u posebnim komisijama koje se redovno organiziraju u okviru Haške konferencije o međunarodnom privatnom pravu.

               (6)

               Zajednički pravni okvir koji se primjenjuje između država članica Unije i trećih država mogao bi biti najbolje rješenje za osjetljive slučajeve međunarodne otmice djece.

               (7)

               Haškom konvencijom iz 1980. određuje se da se ona primjenjuje između države pristupnice i onih država ugovornica koje su izrazile prihvat tog pristupa.

               (8)

               Haškom konvencijom iz 1980. ne dopušta se organizacijama za regionalnu gospodarsku integraciju kao što je Unija da postanu njezina stranka. Stoga Unija ne može pristupiti Konvenciji, niti može položiti izjavu o prihvatu države pristupnice.

               (9)

               Na temelju mišljenja 1/13 Suda Europske unije, izjave o prihvatu u skladu s Haškom konvencijom iz 1980. potpadaju pod isključivu vanjsku nadležnost Unije.

               (10)

               Sejšeli su položili svoju ispravu o pristupu Haškoj konvenciji iz 1980. 27. svibnja 2008. Haška konvencija iz 1980. stupila je na snagu za Sejšele 1. kolovoza 2008.

               (11)

               Nekoliko država članica već je prihvatilo pristup Sejšela Haškoj konvenciji iz 1980. Procjena situacije na Sejšelima dovela je do zaključka da one države članice koje još nisu prihvatile pristup Sejšela mogu prihvatiti, u interesu Unije, pristup Sejšela prema uvjetima iz Haške konvencije iz 1980.

               (12)

               Države članice koje još nisu prihvatile pristup Sejšela stoga bi trebale biti ovlaštene položiti svoje izjave o prihvatu pristupa Sejšela u interesu Unije u skladu s uvjetima utvrđenima ovom Odlukom. Kraljevina Belgija, Češka Republika, Savezna Republika Njemačka, Republika Estonija, Irska, Helenska Republika, Kraljevina Španjolska, Francuska Republika, Talijanska Republika, Republika Cipar, Republika Latvija, Republika Litva, Veliko Vojvodstvo Luksemburg, Mađarska, Malta, Republika Poljska, Republika Slovenija, Slovačka Republika, Republika Finska i Kraljevina Švedska koje su već prihvatile pristup Sejšela Haškoj konvenciji iz 1980. ne bi trebale položiti nove izjave o prihvatu jer postojeće izjave ostaju valjane u skladu s međunarodnim javnim pravom.

               (13)

               Ujedinjena Kraljevina i Irska obvezane su Uredbom (EZ) br. 2201/2003 i sudjeluju u donošenju i primjeni ove Odluke.

               (14)

               U skladu s člancima 1. i 2. Protokola br. 22 o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   1.   Države članice koje to još nisu učinile ovlašćuju se da prihvate pristup Sejšela Haškoj konvenciji od 25. listopada 1980. o građansko-pravnim aspektima međunarodne otmice djece („Haška konvencija iz 1980.”) u interesu Unije.
   2.   Države članice iz stavka 1. najkasnije do 11. prosinca 2016. polažu izjavu o prihvatu pristupa Sejšela Haškoj konvenciji iz 1980. u interesu Unije koja glasi:

      „[Puno ime DRŽAVE ČLANICE] izjavljuje da prihvaća pristup Sejšela Haškoj konvenciji o građansko-pravnim aspektima međunarodne otmice djece od 25. listopada 1980., u skladu s Odlukom Vijeća (EU) 2015/2354”.

   3.   Svaka država članica obavješćuje Vijeće i Komisiju o polaganju svoje izjave o prihvatu pristupa Sejšela te priopćuje Komisiji tekst izjave u roku od dva mjeseca od njezinog polaganja.
   Članak 2.
   One države članice koje su položile svoje izjave o prihvatu pristupa Sejšela Haškoj konvenciji iz 1980. prije datuma donošenja ove Odluke ne polažu nove izjave.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.
   Članak 4.
   Ova je Odluka upućena svim državama članicama osim Kraljevini Belgiji, Češkoj Republici, Kraljevini Danskoj, Saveznoj Republici Njemačkoj, Republici Estoniji, Irskoj, Helenskoj Republici, Kraljevini Španjolskoj, Francuskoj Republici, Talijanskoj Republici, Republici Cipar, Republici Latviji, Republici Litvi, Velikom Vojvodstvu Luksemburg, Mađarskoj, Malti, Republici Poljskoj, Republici Sloveniji, Slovačkoj Republici, Republici Finskoj i Kraljevini Švedskoj.

      Sastavljeno u Bruxellesu 10. prosinca 2015.

            Za Vijeće

            Predsjednik

         F. BAUSCH

      (1)  Mišljenje od 11. veljače 2015. (još nije objavljeno u Službenom listu).

      (2)  Uredba Vijeća (EZ) br. 2201/2003 od 27. studenoga 2003. o nadležnosti, priznavanju i izvršenju sudskih odluka u bračnim sporovima i u stvarima povezanim s roditeljskom odgovornošću, kojom se stavlja izvan snage Uredba (EZ) br. 1347/2000 (SL L 338, 23.12.2003. str. 1.).


title: Odluka Vijeća 2014/447/CFSP od 9. srpnja 2014. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)

text:
               10.7.2014

               HR

               Službeni list Europske unije

               L 201/28

         ODLUKA VIJEĆA 2014/447/CFSP
   od 9. srpnja 2014.
   o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 3. srpnja 2013. donijelo Odluku 2013/354/ZVSP (1) o Policijskoj misiji Europske unije za palestinska područja (EUPOL COPPS), kojom se misija EUPOL COPPS nastavlja od 1. srpnja 2013. Ta Odluka prestaje važiti 30. lipnja 2014. Referentni financijski iznos odnosi se na razdoblje od 1. srpnja 2013. do 30. lipnja 2014.

               (2)

               Misiju EUPOL COPPS trebalo bi produljiti za dodatno razdoblje od 12 mjeseci, do 30. lipnja 2015.

               (3)

               Odluku 2013/354/ZVSP trebalo bi izmijeniti kako bi se u skladu s time produljilo razdoblje obuhvaćeno referentnim financijskim iznosom.

               (4)

               Misija EUPOL COPPS provodit će se u kontekstu stanja koje bi se moglo pogoršati i ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Odluka Vijeća 2013/354/ZVSP mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Izjava o misiji
               EUPOL COPPS pridonosi uspostavi učinkovitih i održivih policijskih i širih kaznenopravnih struktura pod palestinskim vodstvom u skladu s najboljim međunarodnim standardima, u suradnji s programima Unije za izgradnju institucija, kao i drugim međunarodnim nastojanjima u širem kontekstu sigurnosnog sektora i reforme kaznenog pravosuđa.
               S tim ciljem misija EUPOL COPPS:

                           —

                           savjetovanjem i mentorstvom pomaže palestinskoj civilnoj policiji (PCP), u skladu sa strategijom sigurnosnog sektora, u provedbi strateškog plana PCP-a, a posebno višim službenicima na razini okruga, središnje uprave i ministarstva;

                           —

                           savjetovanjem i mentorstvom pomaže, između ostalog i na razini ministarstva, kaznenopravnih institucija i palestinske odvjetničke komore, u provedbi strategije za pravosudni sektor, kao i različitih institucionalnih planova povezanih s njom;

                           —

                           prema potrebi koordinira, olakšava i pruža savjete o pomoći i projektima koje provode Unija, države članice i treće države, koji se odnose na PCP i kaznenopravne institucije te određuje i provodi svoje projekte u područjima relevantnima za misiju EUPOL COPPS i radi potpore njezinim ciljevima.”

               2.

               u članku 11. stavak 5. zamjenjuje se sljedećim:
               „5.   Voditelj misije osigurava zaštitu klasificiranih podataka EU-a u skladu s Odlukom Vijeća 2013/488/EU (2).

                  (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.)”;"

               3.

               umeće se sljedeći članak:
               „Članak 11.a
               Pravne odredbe
               EUPOL COPPS može nabavljati usluge i robu, sklapati ugovore i administrativne dogovore, zapošljavati osoblje, imati bankovne račune, stjecati imovinu i njome raspolagati, ispunjavati svoje obveze te biti stranka u pravnom postupku, u mjeri u kojoj je to potrebno s ciljem provedbe ove Odluke.”;

               4.

               članak 12. zamjenjuje se sljedećim:
               „Članak 12.
               Financijski aranžmani
               1.   Financijski referentni iznos namijenjen pokrivanju rashoda povezanih s misijom EUPOL COPPS za razdoblje od 1. srpnja 2013. do 30. lipnja 2014. iznosi 9 570 000 EUR.
               Referentni financijski iznos namijenjen pokrivanju rashoda povezanih s misijom EUPOL COPPS za razdoblje od 1. srpnja 2014. do 30. lipnja 2015. iznosi EUR 9 820 000
               2.   Svim se rashodima upravlja u skladu s postupcima i pravilima koji se primjenjuju na opći proračun Europske unije. Državljanima trećih zemalja dopušteno je nadmetati se za sklapanje ugovora. Podložno odobrenju Komisije, misija EUPOL COPPS može s državama članicama, strankom domaćinom, s trećim državama sudionicama i s drugim međunarodnim dionicima sklopiti tehničke aranžmane u pogledu nabave opreme, usluga i prostora za misiju EUPOL COPPS.
               3.   Misija EUPOL COPPS odgovorna je za izvršenje svojeg proračuna. U tu svrhu misija EUPOL COPPS potpisuje sporazum s Komisijom.
               4.   Misija EUPOL COPPS odgovorna je za sva potraživanja i obveze proizašle iz provedbe mandata počevši od 1. srpnja 2014., osim za bilo koja potraživanja povezana s teškom povredom dužnosti voditelja misije, za koje on snosi odgovornost.
               5.   Provedbom financijskih aranžmana ne dovodi se u pitanje zapovjedni lanac kako je predviđeno člancima 4., 5. i 6. te operativne potrebe misije EUPOL COPPS, uključujući kompatibilnost opreme i interoperabilnost njezinih skupina.
               6.   Rashodi su prihvatljivi od 9. srpnja 2014.”

               5.

               u članku 13. stavcima 1. i 2., riječi „Odlukom 2011/292/EU” zamjenjuju se riječima „Odlukom 2013/488/EU”.

         Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2014.

      Sastavljeno u Bruxellesu 9. srpnja 2014.

            Za Vijeće

            Predsjednik

         S. GOZI

      (1)  Odluka Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (SL L 185, 4.7.2013., str. 12.).